11/06/2021 | Administración LocalMunicipal
A Laracha
Bases da convocatoria de selección de personal laboral temporal de persoal técnico (1) para atención do Centro de Interpretación dos Muíños de Auga da Costa da Morte durante o 2021

BASES CONVOCATORIA SELECCIÓN PERSONAL LABORAL TEMPORAL DE PERSOAL TÉCNICO (1) PARA ATENCIÓN DO CENTRO DE INTERPRETACIÓN DOS MUIÑOS DE AUGA DA COSTA DA MORTE DURANTE O 2021.1.ª.–OBXECTO DA CONVOCATORIA. O obxecto desta convocatoria é a contratación laboral temporal, a tempo parcial baixo a modalidade de contrato por obra ou servizo determinado, de 1 PARA ATENCIÓN DO CENTRO DE INTERPRETACIÓN DOS MUIÑOS DE AUGA DA COSTA DA MORTE 2021. As funcións e tarefas a desempeñar serán as recollidas nas Bases reguladoras do programa de subvencións a concellos e outras entidades locais para contratar persoal técnico para a atención de museos e centros de interpretación da Excma Deputación da Coruña, durante o ano 2021: “serán as encomendadas aos museos e centros na Lei 5/2016 de Patrimonio Cultural de Galicia. Entre outras, a organización e catalogación da colección, a selección de pezas para exposición, a elaboración do discurso expositivo, a xestión dos préstamos ou depósitos en condicións de conservación e seguridade e a dinamización e relación do museo ou centro co seu contexto territorial e social”, así como calquera outra relacionada co posto encargada polo sr alcalde como xefe do persoal.2.ª.–REQUISITOS DOS ASPIRANTES.1. Para poder participar no proceso selectivo, serán requisitos mínimos de tódolos aspirantes, de conformidade co previsto na base 6.12. das Bases reguladoras do programa de subvencións a concellos e outras entidades locais para contratar persoal técnico para a atención de museos e centros de interpretación, durante o ano 2021: * Titulación universitaria relacionada directamente co ámbito da xestión de museos (Historia da Arte, Historia, Turismo, Humanidades, Belas Artes ou similares) e/ou da xestión do patrimonio natural (Bioloxía). Ademais deberán achegar no prazo de presentación de instancias a documentación que acredite o seguinte: a) Ter nacionalidade española ou ser nacional de outros Estados conforme aos artigos 56 e 57 do Estatuto Básico do Empregado Público. Presentará copia cotexada do DNI. b) Ter cumpridos dezaseis (16) anos de idade e non exceder a idade máxima de xubilación forzosa. c) Non ter sido separado mediante expediente disciplinario do servizo de calquera das Administracións Públicas. d) Non estar incurso en causa de incapacidade ou incompatibilidade para o exercicio de funcións públicas de conformidade coa Lei 53/1984, do 26 de decembro, de incompatibilidades do persoal ao servizo das Administracións Públicas. e) Segundo o artigo 51 da Lei 2/2015, do 29 de abril, do emprego público de Galicia, para darlle cumprimento á normalización do idioma galego na administración pública, incluirase un exame de galego, agás para aqueles aspirantes que acrediten o coñecemento da lingua galega conforme a normativa vixente, mediante a presentación do certificado Celga 4 ou Iniciación e perfeccionamento á lingua galega como mínimo. (Requisito que deberá acreditar coa presentación da copia do mesmo). f) Non padecer enfermidade ou eiva física que impida o desempeño das correspondentes funcións. Os requisitos anteriores deberanse reunir con referencia ao último día do prazo de presentación de instancias, e manterse durante todo o proceso selectivo.3.ª.–PRESENTACIÓN DE INSTANCIAS. As solicitudes para tomar parte no proceso dirixiranse a Sr. alcalde deste Concello, e presentaranse na sede electrónica do Concello https://sede.alaracha. gal ou nalgún dos lugares previstos no artigo 16.4 da Lei 39/2015, do 1 de outubro, do Procedemento Administrativo Común das Administracións Públicas, no prazo de (5) cinco días hábiles, contados a partir do día seguinte ao da publicación do anuncio da convocatoria no Boletín Oficial da Provincia. As instancias, xunto coa documentación precisa tamén poderán remitirse na forma prevista no artigo 16 de la Lei 39/2015, do 1 de outubro, do Procedemento Administrativo Común, así como a través da Sede electrónica do Concello da Laracha (sede. alaracha. es). No caso de non ser presentado no rexistro municipal, os aspirantes deberán remitir un fax (981606331) ou un e-mail ao seguinte: rexistro@alaracha. gal coa copia da solicitude debidamente rexistrada dentro do prazo de presentación. Na solicitude realizarase unha declaración responsable de que son certos os datos obrantes nela e, de ser necesario, se compromete a probar documentalmente tódolos datos que figuran nesta solicitude. No caso de detectarse falsidade documental, será motivo de exclusión do proceso. Xunto coa dita solicitude (que deberá incluír, así mesmo, declaración responsable do cumprimento dos requisitos de participación), os aspirantes deberán achegar a seguinte documentación: *A fotocopia do DNI. * A fotocopia do documento que acredita a titulación mínima esixida ou equivalente. * A fotocopia do Celga 4 ou certificado de iniciación (no seu caso). * O xustificante do pagamento da taxa por dereito de exame que será de 22 euros. Poderá ser efectuada en calquera das seguintes contas: ABANCA: ES20.2080.0079.9231.10000015 CAIXABANK: ES08.2100.4912.2122.00004416 BANCO PASTOR: ES10.0238.8126.1606.60000173 Segundo o artigo 4.º da Ordenanza fiscal n.º 23 do Concello da Laracha, pola que se regula a taxa por dereitos de exame, estarán exentas do pagamento da taxa as persoas con discapacidade igual ou superior ó 33% (para o que deberá presentar o certificado de minusvalía correspondente), e aquelas que figuren como demandantes de emprego durante o prazo, cando menos, dun mes anterior á data da convocatoria das probas selectivas (para o que deberá presentar o documento xustificativo expedido pola oficina de emprego correspondente), para o cal deberán aportar: – Informe de períodos de inscripción – Documento equivalente no que conste, de xeito inequívoco, data de inscripción como demandante de emprego durante, cando menos, un mes anterior á publicación no BOP e que, actualmente, continúa na mesma situación. A non presentación nos termos descritos será causa de exclusión. * Relación de méritos acompañada dos xustificantes acreditativos destes. Só se terán en conta para o concurso os méritos debidamente acreditados, en todos os seus extremos, dentro do prazo de presentación de solicitudes; e non serán obxecto de toma en consideración, e valoración, os que se acheguen con posterioridade ao remate de dito prazo, que serán considerados como achega de nova de documentación fóra de prazo. En relación á documentación para a súa baremación, no caso dos servizos prestados se acreditarán mediante certificación de vida laboral expedida pola Tesourería da Seguridade Social e contratos de traballo, ou certificación de servizos prestados emitida pola entidade pública competente, no que se indique o posto ocupado e a duración da prestación do servizo. Os certificados dos cursos ou dos títulos se acreditarán mediante fotocopia dos mesmos. A documentación poderá ser fotocopia, sen ser precisa a copia cotexada; se presumira documentación auténtica, e unicamente será requirida a presentación da documentación orixinal aos aspirantes que finalmente sexan seleccionados. no caso de detectarse falsidade documental, será motivo de exclusión do proceso.4.ª.–RETRIBUCIÓNS. As retribucións estipuladas para este posto, son de 747,22 euros/mes, brutos (incluído tódolos conceptos salariais e pagas extraordinarias). 5.ª.–DURACIÓN E TIPO DE CONTRATO. A duración do contrato será de cinco meses, en todo caso con data límite de remate o 31 de decembro e a xornada parcial. O contrato de traballo será por obra ou servizo determinado. O horario será o establecido polo responsable de persoal, coa autorización do alcalde-presidente de acordo ao artigo 14 do Estatuto dos Traballadores (Real Decreto Lexislativo 1/1995, do 24 de marzo) establecese un período de proba dun mes.6.ª.–ADMISIÓN DE PERSOAS ASPIRANTES.1.–Rematado o prazo de presentación de instancias, o alcalde ditará resolución no prazo de 10 días naturais, que se publicará na páxina web municipal: https://www.alaracha. gal/, no que se declarará aprobada a listaxe provisional de persoas admitidas e excluídas, con indicación, se é o caso, das causas de exclusión e outorgarase un prazo improrrogable de 3 días hábiles seguintes á publicación da dita resolución, para presentar as reclamacións oportunas ou emenda de defectos, nos termos do art.71 da LRXAP. De non existir persoas excluídas, aprobarase con carácter definitivo a lista de persoas admitidas.2.–Transcorrido o prazo de emenda de defectos, o alcalde elevará a definitiva a listaxe provisional, no caso de non presentarse reclamacións, ou resolverá as reclamacións e declarará aprobada a listaxe definitiva de persoas admitidas e excluídas, que se publicará no taboleiro de edictos do Concello e na páxina web municipal: https://www.alaracha. gal/. 7.ª.–TRIBUNAL DE SELECCIÓN. A designación dos membros do Tribunal, titulares e suplentes, farase na resolución da Alcaldía pola que se aprobe a lista definitiva de admitidos/as e excluídos/as. O Tribunal de Valoración estará composta por un/ha presidente/a, un/ha secretario/a e tres (3) vogais. Os seus membros deben pertencer a un corpo, escala ou categoría profesional para o ingreso no cal se requira unha titulación de nivel igual ou superior ao esixido para participar no proceso selectivo. O Tribunal non poderá constituírse nin actuar sen a asistencia de máis da metade dos membros (titulares ou suplentes, indistintamente). En todo caso, será precisa a asistencia do/a presidente/a e do/a secretario/a. Os membros do Tribunal deberán absterse de intervir, comunicándollo á autoridade competente, cando concorran neles circunstancias das previstas no artigo 28 da LRXAP. Asemade, as persoas aspirantes poderán recusar os membros do tribunal cando concorran as ditas circunstancias, consonte ao artigo 29 da mesma lei. O Tribunal queda facultada para resolver as dúbidas que se presenten e tomar os acordos necesarios para a boa orde do proceso selectivo en todo o non previsto nas bases. Para os efectos de percepción de asistencias, a Tribunal terá a categoría segunda (2.ª) das sinaladas no Real Decreto 462/2002, do 24 de maio, sobre indemnizacións por razón do servizo.8.ª.–CONTIDO, DESENVOLVEMENTO E CUALIFICACIÓN DO CONCURSO DE MÉRITOS E OPOSICION. A resolución da Alcaldía aprobando a listaxe definitiva de persoas admitidas e a composición do Tribunal, que se publicará no taboleiro de anuncios do Concello e na páxina web municipal fixará tamén a data e máis a hora na que deberá constituírse así como o día, lugar e a hora para a realización da valoración dos méritos e proba práctica. A fase de concurso será previa á fase de oposición de acordo ao disposto no artigo 4, c) do RD 896/1991 e non terá carácter eliminatorio nin poderá terse en conta para superar as probas da fase de oposición, procedéndose á valoración dos méritos alegados polos aspirantes. O Tribunal cualificará, unha vez acreditados documentalmente, os seguintes méritos: FASE DE CONCURSO: puntuación máxima 11 puntos.1.–CURSOS RELACIONADOS COAS FUNCIÓNS A DESEMPEÑAR: puntuación máxima 4 puntos.  Formación específica superior en museoloxía, xestión cultural, turismo ou xestión patrimonial do medio natural (máximo 2 puntos): – Mestrados ou posgraos universitarios/cursos universitario de especialización relacionados directamente co posto de traballo.…. 1 punto cada mestrado ou posgrao.  Formación específica (cursos, xornadas, etc.) debidamente acreditada e homologada, relacionada co posto de traballo, impartida polas administracións públicas ou polas institucións e entidades autorizadas (máximo 2 puntos): – Cursos de 100 horas ou máis:. 0,30 puntos. – Cursos de 50 a 99 horas. 0,20 puntos. Os méritos so poderan ser valorados en un dos dous subepígrafes.2.–EXPERIENCIA PROFESIONAL: puntuación máxima 4 puntos.  Experiencia na planificación, deseño e/ou desenvolvemento práctico de actividades de catalogación, inventario, planificación de exposicións, apoio científico e práctico: – Por servizos prestados no mesmo posto de traballo de técnico/a para a atención de museos e centros de interpretación. 0,20 (puntos/mes traballado) – Por servizos prestados en posto de traballo similar (planificando, deseñando e/ou desenvolvendo actividade de catalogación, inventario, planificación de exposición, apoio científico e práctico (acreditación documental). 0,10 (puntos/mes traballado) 3. OUTROS MÉRITOS: puntuación máxima 3 puntos. Coñecementos doutros idiomas a) Nivel usuario básico.–Nivel A1: 0,5 puntos. Nivel A2: 1 punto. b) Nivel usuario independente.–Nivel B1: 1,5 puntos. Nivel B2: 2 puntos. c) Nivel usuario competente.–Nivel C1: 2,5 puntos. Nivel C2: 3 puntos. O nivel acreditarase mediante título expedido, e no seu caso homologado, por organismo competente; só se valorará o nivel máis alto e a puntuación outorgada ao nivel superior exclúe a outorgada ao curso inferior. A experiencia profesional acreditarase coa copia dos contratos de traballo e informe da vida laboral actualizado. No caso de que os servizos prestados fosen como funcionario, mediante resolución do nomeamento e/ou a toma de posesión, xunto con certificación de vida laboral acreditativa de ditos servizos e expedida polo órgano competente da seguridade social ou certificado de servizos prestados expedido por fedatario público no que conste os distintos aspectos a valorar (tipo de contrato, posto de traballo, xornada laboral.). A valoración do concurso publicarse na paxina web do Concello (www.https://www.alaracha. gal) concedendo un prazo improrrogable de dous días para a presentación de reclamacións. FASE DE OPOSICIÓN.–Puntuación máxima 30 puntos – Desenvolveranse tres probas escritas: 1.ª.–Proba de comprobación de coñecementos teóricos, a desenvolver por escrito, nos campos da xestión de espazos museísticos, patrimoniais e/ou de posta en valor e divulgación do medio natural (en función da natureza do espazo). Consistirá en responder un cuestionario tipo test de corenta (40) preguntas, relativas ao bloque de temas adxunto a estas bases no Anexo, correspondéndolle ao tribunal determinar o número de respostas correctas esixido para acadar a puntuación mínima. Terá unha duración máxima de cincuenta (50) minutos. Neste exercicio cada resposta incorrecta penalizará a metade da puntuación de cada pregunta acertada, non puntuándose as non contestadas. O Tribunal incluirá varias pregunta reserva. As preguntas reserva deberán ser contestadas polos aspirantes e utilizaranse para substituír aquelas preguntas do exame inicial que, de ser o caso, fosen anuladas polo tribunal, previo acordo motivado ao respecto. Neste suposto, a pregunta anulada do exame inicial terase por non formulada e será substituída pola primeira pregunta de reserva, e así sucesivamente no caso de que houbera mais dunha anulación. A puntuación deste primeiro exercicio será de 1 a 15 puntos, e será necesario acadar un mínimo de 7,5 puntos para superalo. As persoas non aprobadas resultarán eliminadas.2.ª.–Proba de comprobación de coñecementos prácticos a desenvolver por escrito, nos campos da xestión de espazos museísticos, patrimoniais e/ou de posta en valor e divulgación do medio natural (en función da natureza do espazo). Unha proba práctica escrita, que poderá ser a resolución dun caso práctico ou o desenvolvemento práctico dun tema dos adxuntos a estas bases no Anexo, a elección do tribunal. Esta proba terá unha duración máxima de 1 hora e será valorada cun máximo de 15 puntos. Para superar este exercicio será preciso acadar un mínimo de 7,5 puntos 3.ª.–Proba de comprobación de coñecementos da lingua galega onde a cualificación será apto ou non apto; estarán exentos de realizar este exercicio os aspirantes que acrediten posuír o certificado de Lingua Galega Nivel 4 (Celga 4) ou equivalente O exame consistirá na traducción directa dun texto elixido polo tribunal do castelán para o galego sen axuda de diccionario, nun tempo máximo de 30 minutos.9.ª. –CRITERIOS DE DESEMPATE. No suposto de empate nas puntuacións de dous ou máis aspirantes, estas resolveranse atendendo ás seguintes circunstancias: Maior puntuación na fase de oposición, proba práctica e despois na tipo test. De persistir, maior puntuación no fase de concurso no apartado 1 e posteriormente no 2 e así sucesivamente. De continuar o empate resolverase por sorteo. No suposto de persistir o empate dirimirase polo criterio da orde alfabética por apelido, acudindo a tal efecto ao resultado do sorteo ao que se refire o Regulamento de Selección de persoal da Administración da Comunidade Autónoma de Galicia (DOG do 05.02.2021) para a OEP 2021, isto é, a letra “Y”. 10.ª.–RESULTADOS DA SELECCIÓN. O Tribunal publicará no taboleiro de edictos da Corporación e na páxina web municipal, no mesmo día en que se acorde, a relación de puntuacións outorgadas e elevará á Alcaldía proposta da relación de persoas presentadas por orde de puntuación para o posterior nomeamento como persoal laboral temporal, asimesmo, integrar a bolsa de traballo para os efectos de ser nomeadas persoal laboral temporal cando proceda para cubrir a renuncia ou situacións de incapacidade temporal, maternidade ou paternidade do persoal municipal.11.ª.–BOLSA DE TRABALLO E CHAMAMENTO DOS ASPIRANTES. Constituirase unha bolsa de emprego coas persoas que superen o proceso selectivo e non resulten seleccionadas, a fin de que poida ser utilizada en futuros chamamentos que puidesen resultar necesarios para cubrir vacantes temporalmente debidas a renuncias ou situacións de incapacidade temporal, maternidade ou paternidade do persoal municipal, entre outras tanto para persoal funcionario interino ou laboral temporal. A bolsa será ordenada segundo a puntuación obtida. O nomeamento dos aspirantes efectuarase atendendo á súa clasificación na bolsa de traballo, por orde decrecente de puntuación. Os chamamentos realizaranse por vía telefónica efectuándose, como mínimo, dúas chamadas. Coa finalidade de posibilitar a mellor tramitación do procedemento, os interesados son responsables de comunicarlle ao Concello calquera alteración do seu número de contacto. O empregado público que efectúe as chamadas fará constar mediante dilixencia a disposición do interesado a cubrir temporalmente a praza que corresponda. De non atender as chamadas, entenderase que o aspirante desiste de cubrir a praza. Os aspirantes que sendo requiridos para o seu nomeamento renuncien a el dúas veces seguidas ou non poidan ser chamados por causa non imputable á Administración, pasarán a ocupar a derradeira posición na bolsa de traballo para os efectos de novos nomeamentos. O mesmo proceso aplicarase a aquelas persoas que renuncien o desempeño do seu posto de traballo unha vez iniciada a prestación.12.ª.–PRESENTACIÓN DE DOCUMENTACIÓN. A persoa aspirante proposta presentará, no prazo de tres (3) días hábiles, contados dende que se faga público o resultado da selección, os documentos acreditativos de que reúne todos e cada un dos requisitos esixidos na base 2.ª desta convocatoria: 1. Copia compulsada do título esixido nas presentes bases.2. Declaración xurada de non estar separado/a mediante expediente disciplinario do servizo de calquera das Administracións Públicas, de non estar en situación de suspensión de funcións, nin estar inhabilitado/a para o exercicio de funcións públicas.3. Declaración xurada de non estar incurso en causa de incompatibilidade ou incapacidade.4. Certificado médico de non padecer enfermidade nin eiva física que impida o normal desenvolvemento das funcións correspondentes ao posto.5. Fotocopia da cartilla da S. S. 6. N.º de conta bancaria cos 20 díxitos. Se dentro do prazo indicado, salvo casos de forza maior, a persoa aspirante proposta non presentase a documentación ou non acreditase reunir os requisitos esixidos, non poderá ser nomeada e quedarán anuladas todalas súas actuacións, sen prexuízo das responsabilidades en que incorrera por falsidade.13.ª.– NOMEAMENTO. Unha vez presentada a documentación, o órgano competente procederá á formalización dos contratos previa acreditación das condicións de capacidade e requisitos esixidos na convocatoria.14.ª.–INCIDENCIAS E RÉXIME DE RECURSOS. En todo o non previsto nas presentes bases o tribunal quedará facultado para resolver e/ou interpretar as dúbidas que se poidan presentar, e tomar os acordos necesarios para a boa orde e adecuado desenvolvemento do proceso con pleno sometemento ás previsións normativas aplicables ao respecto, e con arranxo ao sentido e contido das propias bases. Contra a convocatoria e as súas bases, que esgotan a vía administrativa, poderase interpor polo interesados recurso de reposición no prazo dun mes ante a Alcaldía, previo ao contencioso-administrativo, que se poderá interpor no prazo de dous meses ante o Xulgado do Contencioso-Administrativo correspondente, ou a partir do día seguinte ao de publicación do anuncio no Boletín Oficial da Provincia (artigo 46 da Lei 29/1998, do 13 de xullo, Reguladora da Xurisdición Contencioso-Administrativa). No non previsto nas bases será de aplicación a Lei 5/1997, do 22 de xullo, de Administración Local de Galicia, a Lei 7/1985, do 2 de abril, de Bases do Réxime Local; o Texto Refundido das disposicións legais vixentes en materia de Réxime Local aprobado polo Real Decreto Lexislativo 781/1986, do 18 de abril; e o Texto Refundido da Lei do Estatuto dos Traballadores aprobado por Real Decreto Lexislativo 2/2015, do 23 de outubro, e no que non estea reservado á lexislación do Estado será de aplicación a Lei 2/2015, do 29 de abril, do emprego público de Galicia. O alcalde José Manuel López Varela A Laracha, 7 de xuño de 2021. ANEXO I MODELO DE INSTANCIA D./D.ª _____________________________________________________________________, de _____ anos, con DNI _______________________ e domicilio en __________________________________________________, n.º ____, piso ____, C. P. ___________, da localidade _________________________, e teléfono _______________________________________________________, correo electrónico ________________________________________________________ EXPOÑO: I. Que desexo participar no proceso selectivo convocado polo Concello de A LARACHA PARA A SELECCIÓN DE 1 TECNICO/A PARA ATENCIÓN DO CENTROS DE INTERPRETACIÓN DOS MUIÑOS DE AUGA DA COSTA DA MORTE 2021. II. Que reúno todos os requisitos esixidos referidos á data de finalización do prazo sinalado para a presentación da solicitude nas bases de selección, que coñezo e acepto, e DECLARO RESPONSABLEMENTE que son certos os datos que figuran nesta instancia, e comprométome a xustificalos documentalmente cando sexa requirido para iso. Polo exposto, SOLICITO: 1.º. Ser admitido no proceso para provisión temporal de 1 TECNICO/A PARA ATENCIÓN DO CENTROS DE INTERPRETACIÓN DOS MUIÑOS DE AUGA DA COSTA DA MORTE 2021, achegando para estes efectos a seguinte RELACION ORDEADA E FOLIADA de documentación: – DNI, pasaporte ou documento de identidade correspondente ao Estado de procedencia. – Títulos esixidos para tomar parte no procedemento ou documentación xustificativa pertinente cando aínda non se dispoña del. – Relación dos méritos alegados e documentación acreditativa destes. – Certificado Celga ou documento equivalente. – Documento acreditativo do pago das taxas ou certificado de minusvalía (igual ou superior ao 33%) ou informe de períodos de inscrición como demandantes de emprego no que se acredite que figura como demandante de emprego nun período de un mes anterior á data da convocatoria das probas selectivas. DECLARA baixo xuramento: – Non padecer enfermidade ou defecto físico/psíquico, que impida o desempeño das funcións ou tarefas correspondentes á praza a que se opta. – Non estar incurso en causa de incapacidade ou incompatibilidade que determine a lexislación vixente. – Non estar separado mediante expediente disciplinario do servizo de calquera Administración Pública, nin estar inhabilitado para o exercicio das funcións por sentencia firme. A Laracha, ____ de ____________ de 2021. (sinatura) Asdo. (nome e apelidos) SR. ALCALDE DO CONCELLO DE A LARACHA” Relación dos méritos que se achegan: 1.- 2.- 3.- 4.- 5.- 6.- 7.- ANEXO II TEMARIO 1.–A Lei 5/2016, do 4 de maio, do Patrimonio Cultural de Galicia.2.–A Lei 7/2021, do 17 de febrero, de museos e outros centros museísticos de Galicia.3.–A Lei 7/2011 de turismo de Galicia.4.–O termo municipal de A Laracha. Territorio, xeografía e historia, tradicións e bens municipais da Laracha e bisbarra.5.–Xeografía de Galicia. Principais destinos e produtos turísticos de Galicia.6.–Festas declaradas de interese turístico. Principais festas e eventos da provincia da Coruña e a súa influencia na desestacionalización do turismo.7.–Tipoloxia da oferta turística na Costa da Morte.8.–A Constitución Española de 1978.9.–A Lei 39/2015, do 1 de outubro, de Procedemento Administrativo Común.10.–A Lei 7/1985, do 2 de abril, de Bases do Réxime Local.” A Laracha, 7 de xuño de 2021. O alcalde José Manuel López Varela